《晚步松岭》
明代·释今回

虬枝百尺自干霄，傍石蟠空属后凋。孤干讵欺天畔雪，倚风先起海门潮。

云垂宝盖阴层叠，月满龙鳞影动摇。物外山中堪赏处，孤筇无伴意萧萧。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。